钦定古今图书集成/明伦汇编/氏族典/第511卷 > 《廖用贤尚友录》 > 岳正
## 钦定古今图书集成/明伦汇编/氏族典/第511卷 > 《廖用贤尚友录》 > 岳正

按《万姓统谱》：“正字季方，漷县人。正统戊辰会试第一，
殿试第二，授编修。召入内阁，忤石亨，降钦州同知，戍
肃州。成化元年，召复修撰，出为兴化知府，请告卒。嘉
靖中，赠太常卿，谥文肃。正性高而志刚，抱负经济，不
轻屈下人。人有不可意，虽权贵人，当言即言，无藏宿，
有古豪杰之风。以故奇正者多，忌正者亦众，再起再”
废，惜竟不尽其用。